Christian Severin Bloch Wille

Christian Severin Bloch Wille (født 1809 i Våle, død 16. juni 1892 i Kristiania) var en norsk teolog og Nøtterøys første ordfører.

Wille var personell kapellan på Nøtterøy 1832–1838, der hans far var sogneprest. Etter innføringen av formannskapsloven i 1837 ble han valgt til bygdas første ordfører. Han ble i vervet kun et års tid, da han året etter ble utnevnt til residerende kapellan i Fredrikstad.

I 1846 ble han sogneprest til Skudenes, prost i Karmsund 1850, i 1852 sogneprest til Nes i Hedmark, til slutt sogneprest til Skjeberg, et kall han hadde fra 1863 til 1885.

Wille var sønn av sogneprest Jacob Andreas Wille og ble i 1834 gift med sin svigerinne Sofie Wettergreen.

Litteratur 

 Berg, Lorens: Nøtterø – en bygdebok, 1922
 Paulsen, Helge: «Jacob Andreas Hansen Wille, 1777-1850», Njotarøy (årsskrift for Nøtterøy Historielag), 2000

Ordførere i Nøtterøy
Norske lutherske prester
Personer fra tidligere Re kommune
Personer fra Tønsberg kommune
Fødselsdato ikke oppgitt